Ο **Μάντας Καλνιέτις** (Κάουνας, 16 Σεπτεμβρίου 1986), είναι Λιθουανός πρώην επαγγελματίας διεθνής καλαθοσφαιριστής. Με ύψος 1,96 μ αγωνιζόταν στη θέση του πόιντ γκαρντ. Υπήρξε ένας από τους σημαντικότερους Λιθουανούς γκαρντ της εποχής του, αγωνιζόμενος σε σημαντικά πρωταθλήματα της Ευρώπης, ενώ υπήρξε βασικό στέλεχος της Εθνικής Λιθουανίας κατακτώντας τρία μετάλλια.

Πρώτα χρόνια
------------

Ο Καλνιέτις πέρασε δυόμισι σεζόν με την LKKA-Žalgiris. Είχε κατά μέσο όρο 17,7 πόντους και 4,3 ασίστ στη δεύτερη σεζόν του.

Επαγγελματική σταδιοδρομία
--------------------------

Ο Καλνιέτις έκανε το ντεμπούτο του τον Φεβρουάριο του 2006 με τη Ζάλγκιρις Κάουνας. Είχε κατά μέσο όρο 6,8 πόντους με 65% ευστοχία στην Ευρωλίγκα. 

Ο Καλνιέτις βοήθησε τη Ζάλγκιρις να κερδίσει τον τίτλο της Βαλτικής Λίγκας το 2008, δύο τίτλους Λιθουανικού Πρωταθλήματος το 2007 και το 2008 και δύο Λιθουανικά Κύπελλα το 2007 και το 2008. Οδήγησε επίσης την ομάδα στον τίτλο ULEB Summer League 2007, όπου αναδείχτηκε MVP. 

Διαγωνίστηκε στο Reebok Eurocamp στο Τρεβίζο το 2006 και το 2008. 

Ο Καλνιέτις ξεχώρισε για πρώτη χρονιά τη σεζόν 2008–09, όταν είχε κατά μέσο όρο 11,3 πόντους στο Λιθουανικό Πρωτάθλημα και 8,5 πόντους και 3,0 ασίστ στην Ευρωλίγκα. Σημείωσε ρεκόρ καριέρας με 20 πόντους στην ήττα έναντι της Μοντεπάσκι Σιένα στις 10 Δεκεμβρίου 2008.

Ο Καλνιέτις υπέγραψε τριετές συμβόλαιο με την Μπενετόν Τρεβίζο τον Ιούνιο του 2009.  Ωστόσο, επειδή είχε ένα ακόμη ετήσιο συμβόλαιο με τη Ζάλγκιρις Κάουνας, ο διαιτητής της FIBA αποφάσισε ότι ανήκε στη λιθουανική ομάδα. Στις 27 Δεκεμβρίου 2010, υπέγραψε τριετή επέκταση με τον σύλλογο της γενέτειρας του, Ζάλγκιρις Κάουνας.  Τον Οκτώβριο του 2012, ωστόσο, ανακοίνωσε ότι ενδιαφέρεται να παίξει για πρώτη φορά στο εξωτερικό, στη Ρωσική Λοκομοτίβ Κουμπάν. Στις 5 Οκτωβρίου, υπέγραψε τριετές συμβόλαιο με την Λοκομοτίβ. Στις 18 Δεκεμβρίου 2013, ο Καλνιέτις ανακηρύχθηκε Λιθουανός Παίκτης Μπάσκετ της Χρονιάς. Στις 27 Απριλίου 2015, χώρισε τους δρόμους με τη Λοκομοτίβ.

Τον Ιούλιο του 2015, εντάχθηκε στους Ιντιάνα Πέισερς για το 2015 NBA Summer League.  Στις 17 Ιουλίου 2015, επέστρεψε στη Ζάλγκιρις, υπογράφοντας συμβόλαιο ενός έτους.

Στις 23 Ιανουαρίου 2016, έφυγε από την ομάδα και υπέγραψε συμβόλαιο 1,5 έτους με την Αρμάνι Μιλάνο. Τη σεζόν 2017-18, ο Λιθουανός, σε 20 συμμετοχές στην Ευρωλίγκα, μέτρησε 4,5 πόντους, 2,1 ασίστ, σε 16 λεπτά συμμετοχής. 

Στις 24 Ιουλίου 2018, ο Καλνιέτις υπέγραψε συμβόλαιο ενός έτους με την ΑΣΒΕΛ Λυών-Βιλερμπάν του Πρωταθλήματος Γαλλίας. Στη Βιλερμπάν μέτρησε 8,4 πόντους, 5,5 ασίστ και 2,7 ριμπάουντ κατά μέσο όρο. 

Το 2019, επέστρεψε για δεύτερη φορά στην Λοκομοτίβ Κουμπάν. Την σεζόν 2019-20, αγωνίστηκε σε 10 ματς στο Γιούροκαπ, σημειώνοντας 6.9 πόντους και 3.5 ασίστ κατά μέσο όρο. Το 2020, ανανέωσε το συμβόλαιό του για ακόμα μία σεζόν. Τη σεζόν 2020-21, πραγματοποίησε εξαιρετικές εμφανίσεις αφού στην VTB Λίγκα μέτρησε 9.6 πόντους, 3.4 ριμπάουντ και 9.8 ασίστ ανά παιχνίδι, ενώ παράλληλα ήταν τρίτος σε αξιολόγηση με 17,3 βαθμούς, με την Λοκομοτίβ να τερματίζει στη δεύτερη θέση της κανονικής περιόδου. Μάλιστα ο ίδιος αναδείχτηκε MVP της VTB για την σεζόν.

Στις 21 Ιουνίου 2021, ανακοινώθηκε η επιστροφή του στη Ζάλγκιρις Κάουνας για τρίτη φορά στην καριέρα του, με συμβόλαιο δύο ετών. Στις 20 Φεβρουαρίου 2022, κατέκτησε το Κύπελλο Λιθουανίας, νικώντας στον τελικό την Λιετκαμπέλις με σκορ 91-66. Στις 18 Ιανουαρίου 2023, ανακοίνωσε την απόσυρσή του από την ενεργό δράση μετά από 20 χρόνια συνολικής παρουσίας. Στις 29 Ιανουαρίου έδωσε το τελευταίο του παιχνίδι κόντρα στην Γιονάβα, έχοντας σε 20 λεπτά 5 πόντους (1/3 δίποντα, 1/3 τρίποντα), 1 ριμπάουντ και 3 ασίστ. Στο τέλος της αναμέτρησης γνώρισε την αποθέωση από οπαδούς και συμπαίκτες.

Εθνική ομάδα
------------

Ο Λιθουανός πόιντ γκαρντ είναι μέλος των Εθνικών Ομάδων της Λιθουανίας από νεαρή ηλικία. Το 2006 αγωνίστηκε στο Μουντομπάσκετ της Ιαπωνίας όπου η Λιθουανία βγήκε έβδομη. Ο ίδιος είχε 6 πόντους και 2.8 ασίστ κατά μέσο όρο. Το 2010 στο Μουντομπάσκετ της Τουρκίας βοήθησε την ομάδα του να κατακτήσει το χάλκινο μετάλλιο. Ήταν και στους Ολυμπιακούς του 2012 στο Λονδίνο έχοντας κατά μέσο όρο 5.5 πόντους σε επτά αγώνες. Με την εθνική ομάδα κατέκτησε το αργυρό μετάλλιο στα Ευρωμπάσκετ του 2013, με τον ίδιο να είναι από τους κορυφαίους της ομάδας του έχοντας κατά μέσο όρο, 12,1 πόντους και 5 ασίστ. Μάλιστα με την επίδοση του στην ασίστ αναδείχτηκε πρώτος στην συγκεκριμένη κατηγορία στην διοργάνωση. Έχασε το Μουντομπάσκετ του 2014, λόγω τραυματισμού. Το 2015 αγωνίστηκε στο Ευρωμπάσκετ της Γαλλίας, όπου πανηγύρισε ξανά την κατάκτηση του ασημένιου μεταλλίου. Στις 7 Σεπτεμβρίου κόντρα στην εθνική Βελγίου μοίρασε 13 ασίστ αριθμός ρεκόρ σε Ευρωμπάσκετ για ένα παιχνίδι. Το ρεκόρ αυτό, καταρρίφθηκε από τον Τόμας Σατοράνσι στο ίδιο τουρνουά με 15 ασίστ. Βέβαια ο Καλνιέτις αναδείχτηκε για δεύτερη (συνεχόμενη) φορά πρώτος στις ασίστ στην διοργάνωση με 7.8 κατά μέσο όρο ενώ συνολικά μοίρασε 70 ασίστ αριθμός ρεκόρ για το Ευρωμπάσκετ σε σύνολο ασίστ. Ήταν παρών και στο Ευρωμπάσκετ 2017, όπου για τρίτη φορά αναδείχτηκε πρώτος σε ασίστ στη διοργάνωση με μέσο όρο 7.2 σε έξι αγώνες.

Είναι τέταρτος Λιθουανός όλων των εποχών με τις περισσότερες συμμετοχές (95).

Στις 25 Ιανουαρίου 2022, ανακοίνωσε την απόσυρσή του από την Εθνική Λιθουανίας, μετά από 15 χρόνια παρουσίας του με σημαντικές διακρίσεις και μετάλλια.

Τίτλοι-Διακρίσεις
-----------------

### Συλλογικοί

#### Ζάλγκιρις Κάουνας

* 4x Πρωταθλητής Λιθουανίας: (2007, 2008, 2011, 2012)
* 4x Βαλτική Λίγκα: (2008, 2010, 2011, 2012)
* 3x Κύπελλο Λιθουανίας: (2007, 2008, 2022)

#### Λοκομοτίβ Κουμπάν

* Γιούροκαπ: (2013)

#### Αρμάνι Μιλάνο

* Πρωτάθλημα Ιταλίας: (2018)
* Κύπελλο Ιταλίας: (2016)
* 2x Σούπερ Καπ Ιταλίας: (2016, 2017)

#### Βιλερμπάν

* Πρωτάθλημα Γαλλίας: (2019)
* Κύπελλο Γαλλίας: (2019)

### Ατομικοί

* MVP VTB Λίγκα: (2021)
* Δεύτερη καλύτερη πεντάδα στο Γιούροκαπ: (2021)
* 5x Λιθουανικό All Star Game: (2007, 2009, 2010, 2011, 2012)
* Νικητής στο διαγωνισμό καρφωμάτων στο Λιθουανικό All Star Game: (2008)
* Πρώτος στις ασίστ στο Πρωτάθλημα Λιθουανίας: (2012)
* Λιθουανός Αθλητής της χρονιάς: (2013)
* MVP τελικών στη Βαλτική Λίγκα: (2012)
* Βαλτική Λίγκα All-Star Game: (2008)
* Νικητής στο διαγωνισμό καρφωμάτων στο All Star Game της Βαλτικής Λίγκας: (2007)

### Εθνική ομάδα

* Χάλκινο μετάλλιο στο Μουντομπάσκετ του 2010
* Αργυρό μετάλλιο στο Ευρωμπάσκετ του 2013
* Αργυρό μετάλλιο στο Ευρωμπάσκετ του 2015

#### Ατομικοί

* 3x Πρώτος στις ασίστ στο Ευρωμπάσκετ: (2013, 2015, 2017)

Παραπομπές
----------

1. ↑  «Mantas Kalnietis». BasketNews.lt.
2. ↑  «Mantas Kalnietis: Miscellaneous». Euroleague.net. 6 Σεπτεμβρίου 1986.
3. ↑  Mantas Kalnietis: Notes[*νεκρός σύνδεσμος*]
4. ↑  «2008 Reebok Eurocamp in Treviso, Day Two». Draftexpress.com.
5. ↑  «Mantas Kalnietis: Sezono lygos statistika». Basketnews.lt. 6 Σεπτεμβρίου 1986. Αρχειοθετήθηκε από το πρωτότυπο στις 5 Φεβρουαρίου 2013. Ανακτήθηκε στις 13 Μαΐου 2020.
6. ↑  Mantas Kalnietis to Benetton Treviso for 3 years
7. ↑  «Mantas Kalnietis signs with Benetton Treviso». Sportando.net.
8. ↑  «Zalgiris, Kalnietis agree for 3 more years». Euroleague.net. 27 Δεκεμβρίου 2010.
9. ↑  Lokomotiv Kuban signs Mantas Kalnietis to a three-year deal
10. ↑  Mantas Kalnietis and Lokomotiv Kuban part ways
11. ↑  2015 Indiana Pacers Orlando Pro Summer League Roster
12. ↑  Zalgiris brings back Kalnietis
13. ↑  newsroom, sport-fm. «Φεύγει για Αρμάνι μετά τον Ολυμπιακό ο Καλνιέτις!». *sport-fm.gr*. Ανακτήθηκε στις 21 Ιουνίου 2021.
14. ↑  «Βιλερμπάν: Ανακοίνωσε τον Μάντας Καλνιέτις (photo)». *Eurohoops*. 24 Ιουλίου 2018. Ανακτήθηκε στις 21 Ιουνίου 2021.
15. ↑  newsroom, sport-fm. «Έκλεισε στη Λοκομοτίβ Κουμπάν ο Καλνιέτις». *sport-fm.gr*. Ανακτήθηκε στις 21 Ιουνίου 2021.
16. ↑  Team, Allstarbasket (27 Μαΐου 2020). «Καλνιέτις: Ανανέωσε στη Λοκομοτίβ Κουμπάν (pic)». *AllStar Basket*. Ανακτήθηκε στις 21 Ιουνίου 2021.
17. ↑  Γιαννουδάκης, Γιάννης. «VTB League: MVP ο Καλνιέτις (pic)». *Super Basket*. Ανακτήθηκε στις 21 Ιουνίου 2021.
18. ↑  «Ζαλγκίρις: Επιστροφή Καλνιέτις με διετές συμβόλαιο (pic) | Gazzetta». *www.gazzetta.gr*. Ανακτήθηκε στις 21 Ιουνίου 2021.
19. ↑  «Ζάλγκιρις - Λιετκαμπέλις 91-66: Άνετη κατάκτηση για την ομάδα του Ζντοβτς | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
20. ↑  «Ζάλγκιρις: Λέει «αντίο» στο μπάσκετ ο Καλνιέτις | Gazzetta». *www.gazzetta.gr*. Ανακτήθηκε στις 17 Φεβρουαρίου 2023.
21. ↑  «Ζαλγκίρις: Αποθέωση και συγκίνηση στο «αντίο» του Καλνιέτις (pics)». *SDNA*. Ανακτήθηκε στις 17 Φεβρουαρίου 2023.
22. ↑  «Το Eurobasket των ρεκόρ». *www.sport24.gr*. Ανακτήθηκε στις 21 Ιουνίου 2021.
23. ↑  «Į Lietuvą Mantas Kalnietis grįžta su Europos čempionatų rekordu». *15min.lt/24sek* (στα Λιθουανικά). Ανακτήθηκε στις 21 Ιουνίου 2021.
24. ↑  «Players statistics of the FIBA EuroBasket 2017». *FIBA.basketball* (στα Αγγλικά). Ανακτήθηκε στις 21 Ιουνίου 2021.
25. ↑  «Μάντας Καλνιέτις: Είπε αντίο στην Εθνική Λιθουανίας». *Eurohoops*. 26 Ιανουαρίου 2022. Ανακτήθηκε στις 17 Φεβρουαρίου 2023.